

**РЕПУБЛИКА БЪЛГАРИЯ**

 Заместник-министър на здравеопазването

**ДО**

**Г-ЖА ВЕСКА СЪБЕВА**

**ПРЕДСЕДАТЕЛ НА УПРАВИТЕЛНИЯ СЪВЕТ**

**НА СДРУЖЕНИЕ „АСОЦИАЦИЯ НА РОДИТЕЛИ НА ДЕЦА С ЕПИЛЕПСИЯ“**

**И ЗАМЕСТНИК-ПРЕДСЕДАТЕЛ НА**

**НАЦИОНАЛЕН СЪВЕТ ЗА ХОРАТА С УВРЕЖДАНИЯ**

**frde@abv.bg**

**КОПИЕ ДО:**

**Г-ЖА АНИ АЛЕКСАНДРОВА**

**ДИРЕКТОР НА НЕЛК**

**ДИРЕКТОРИТЕ НА РЕГИОНАЛНИ ЗДРАВНИ ИНСПЕКЦИИ**

**Г-Н ИВАЙЛО ФИЛИПОВ**

**ИЗПЪЛНИТЕЛЕН ДИРЕКТОР НА**

**„ИНФОРМАЦИОННО ОБСЛУЖВАНЕ“ АД**

**Относно:** *практически насоки за лицата, които се освидетелстват от ТЕЛК за трайно намалена работоспособност/вид и степен на увреждане*

**УВАЖАЕМА ГОСПОЖО СЪБЕВА,**

В изпълнение на поетите към Вас ангажименти, на проведената работна среща на 11 юли 2024 г., относно изготвяне на практически насоки за лицата, които се освидетелстват от ТЕЛК за трайно намалена работоспособност/вид и степен на увреждане, Ви изпращаме изготвения материал в приложение към настоящото писмо.

За изготвяне на насоките сме ползвали обобщена информация от най-често задаваните към министерството въпроси, постъпващите жалби или телефонни обаждания на заинтересовани лица, лекари от ТЕЛК и експерти от РКМЕ. Отразили сме също така сме най-честите пропуски от страна на лицата, подлежащи на експертиза.

Във връзка с изготвените насоки „Информационно обслужване“ АД в кратък срок ще Ви предостави и „пътна карта“, в която схематично и нагледно ще бъдат представени процесите във връзка с експертизата, с цел улеснение на заинтересованите лица.

Оставаме на разположение за обсъждане, при необходимост, на нововъзникнали въпроси, както и за допълване на изготвения материал.

Моля да предоставите по подходящ начин насоките, така че те да достигнат до максимално голям брой лица.

Моля ръководителите на РЗИ и НЕЛК също да съдействат с публикуване на информацията.

С уважение,

**ДОЦ. Д-Р ПЕТКО СТЕФАНОВСКИ, ДМ**

*Заместник-министър на здравеопазването е-ЛД-29***зготвил**: Д-р Цветолюба Генкова, *Началник отдел „ОММД“, 18.01.2017 г.*  МД - 24